**Ministru kabineta rīkojuma projekta „Par finanšu līdzekļu piešķiršanu no valsts pamatbudžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” (turpmāk – noteikumi Nr.1644) 2.punkts un Ministru kabineta 2014.gada 17.jūlija rīkojuma Nr.359 „Par pasākumiem Āfrikas cūku mēra izplatīšanās ierobežošanai” (turpmāk – rīkojums Nr.359) 6.punkts. |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Rīkojuma Nr.359 6.punkts paredzēja cūku sugas dzīvnieku īpašniekiem izmaksāt kompensāciju par katru nokauto dzīvnieku. 2014.gada 9.septembrī Lauku atbalsta dienestā (turpmāk – dienests) tika saņemts Jāņa Tarvana iesniegumu kompensācijas saņemšanai par zaudējumiem, kas radušies, dzīvnieku īpašniekam ierobežojot Āfrikas cūku mēra izplatību. J.Tarvanam tika nokauta viena nobarojamā cūka, jo viņam savā dzīvnieku novietnē nebija iespējams ieviest biodrošības pasākumus. Dienests izvērtēja saņemto J.Tarvana iesniegumu un citus dokumentus un apstiprināja kompensācijas izmaksu 120,00 *euro* apmērā, ko pieprasīja Zemkopības ministrijai. 2014.gada 15.septembrī J.Tarvans nomira, tāpēc dienests piešķirto kompensāciju nevarēja izmaksāt un neizmantotos finanšu līdzekļus gada beigās pārskaitīja atpakaļ valsts budžetā. 2015.gada 18.februārī dienestā tika saņemts Māra Tarvana iesniegums par to, ka viņš ir Jāņa Tarvana likumīgais mantinieks un ka viņš lūdz izmaksāt savam tēvam piešķirto kompensāciju par nokauto nobarojamo cūku.  Ministru kabineta rīkojums sagatavots, lai izmaksātu Mārim Tarvanam viņa tēvam piešķirto kompensāciju 120,00 *euro* apmērā.  **Tāpat rīkojuma projekts paredz Zemkopības ministrijai nodrošināt, lai valsts budžetā daļēji tiktu atgūti līdzekļi par dzīvnieku īpašniekam izmaksāto kompensāciju saistībā ar Āfrikas cūku mēra programmu. Naudas līdzekļu atgūšana paredzēta no Eiropas Savienības budžeta saskaņā ar Eiropas Parlamenta un Padomes 2014. gada 15. maija Regulu (ES) Nr.652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr.178/2002, (EK) Nr.882/2004 un (EK) Nr.396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr.1107/2009 un atceļ Padomes Lēmumus 66/399/EEK, 76/894/EEK un 2009/470/EK**. |
| 3. | Projekta izstrādē iesaistītās institūcijas | Lauku atbalsta dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir Māris Tarvans, kas ir Jāņa Tarvana likumīgais mantinieks. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt Mārim Tarvanam 120,00 *euro*. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | **Turpmākie trīs gadi (euro)** | | |
| **2016.gads** | **2017.gads** | **2018.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 60 | 0 | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 120 | 0 | 0 | 0 |
| 2.1. valsts pamatbudžets | 0 | 120 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | – 120 | 60 | 0 | 0 |
| 3.1. valsts pamatbudžets | 0 | – 120 | 60 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| + 120 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ar rīkojuma projektu tiek paredzēta kompensācijas izmaksa dzīvnieku īpašniekam 120,00 *euro* apmērā. Atbilstoši Pārtikas un veterinārā dienesta (turpmāk – PVD) inspektora aktā Nr.1 norādītajai informācijai saimniecībā nokauta viena nobarojamā cūka. Tā kā aktā par piespiedu kārtā nokautiem vai iznīcinātiem dzīvniekiem, iznīcinātiem kautķermeņiem, dzīvnieku izcelsmes produktiem, spermu, olšūnām, embrijiem, gametām, inkubējamām olām un dzīvnieku barību, iznīcināto inventāru vai zaudējumiem, kas radušies dezinficēšanas laikā, PVD inspektors atzīmējis norādi par kompensācijas nesamazināšanu, dzīvnieku īpašniekam pienākas kompensācija 120,00 *euro* apmērā. | | | | |
| 6.1. detalizēts ieņēmumu aprēķins |  | | | | |
| 6.2. detalizēts izdevumu aprēķins |  | | | | |
| 7. Cita informācija | Lēmums par kompensācijas apmēru pieņemts individuāli. Noteikumu Nr.177 6.punktā noteikti kritēriji, pēc kuriem var samazināt izmaksājamo kompensāciju. Turklāt PVD inspektors vērtē to, kā dzīvnieku īpašnieks ir pildījis normatīvajos aktos noteiktās prasības, vai laikus ir ziņots par dzīvnieku saslimšanu un vai laikus veikti pasākumi slimības ierobežošanai. Tā kā iepriekšminētajam dzīvnieku īpašniekam nav konstatēti normatīvo aktu pārkāpumi, turklāt kaušanas brīdī dzīvnieks bija ar pietiekamu dzīvsvaru un tam nebija konstatētas slimību izraisītas pārmaiņas, tika pieņemts lēmums par kompensācijas nesamazināšanu.  Katru gadu no Eiropas Savienības budžeta līdzekļiem valstij tiek pārskaitīti līdz 50 % no iztērētajiem līdzekļiem kompensāciju izmaksai dzīvnieku īpašniekiem.  Izdevumi tiek segti no valsts budžeta programmas 02.00.00 “Līdzekļi neparedzētiem gadījumiem”. | | | | |

*Anotācijas IV, V, VI un VII sadaļa – projekts šo jomu neskar.*

Zemkopības ministrs J.Dūklavs

15.04.2015. 16:25

862

S.Vanaga

67027363, Sanita.Vanaga@zm.gov.lv